google/wiki40b huggingface dataset:
ऑप्टिकल शीट

ऑप्टिल उत्तर पत्रक (अंग्रेज़ी:ऑप्टिकल आंसर शीट) एक तरह का प्रारूप होता है, जिसका प्रयोग बहुविकल्पीय उत्तर वाले प्रश्नों के उत्तर देने में किया जाता है। इसके आधार पर ही प्रश्नों की जांच की जाती है। दृश्य चिह्न पहचान (ऑप्टिकल मार्क रिकॉगनेशन) के आधार पर उत्तरों की जांच की जाती है। सामान्यत: ऑप्टिकल आंसर शीट में काले रंग के गोले या चौकोर संदूक बने रहते हैं, जिन पर पेंसिल या डॉट-पेन से ही उत्तर दिया जाता है। ऑप्टिकल आंसर शीट में ही बार कोड होता है। बार कोड, स्वचालित कार्य (ऑटोमेटिक प्रोसेसिंग) के आधार पर उत्तर की जांच करता है। अधिकातर इनका प्रयोग शिक्षा से जुड़े मामलों में ही किया जाता है। परीक्षार्थी द्वारा प्रारूप में भरी गई जानकारी को उत्तर-पुस्तिका जांच करने वाला ऑप्टिकल स्कैनिंग मशीन में डालता है। यह मशीन प्रोगामिंग के अनुसार सही, गलत उत्तरों की जांच करती है। इस मशीन में ऑप्टिकल कैरेक्टर रीडर (ओ.सी.आर) लगा रहता है। यदि परीक्षा में ऋणात्मक अंकन है, तो स्कैनिंग मशीन, प्रोग्रामिंग के अनुसार नंबरों का आकलन करती है। कई कंपनियों पर कर्मचारी से आरंभ में ऑप्टिकल आंसर शीट भरवाते हैं, जिसमें उसका नाम, पता और बाकी जानकारियां होती है, जो कि स्केनिंग करने के बाद सीधे कंपनी के डाटाबेस में सुरक्षित कर दी जाती है।
ऑप्टिकल उत्तर पुस्तिका शीट भरने से पूर्व परीक्षार्थियों को कई तरह के निर्देश दिये जाते हैं, जैसे किसी उत्तर को बार-बार बिगाड़े नहीं, गोले को सही से भरें, क्योंकि ऑप्टिकल आंसर शीट छोटी से छोटी गलतियों को पकड़ सकने में सक्षम होती है। यहां तक कि आंशिक रूप से भरा गया गोला भी इस मशीन के द्वारा पकड़ा नहीं जाएगा, जिसे कॉपी जांचते समय इसे माना नहीं जाएगा। इस मशीन की सहायता से सबसे बड़ा लाभ यह होता है कि इससे समय बचता ही है, साथ ही परीक्षार्थी द्वारा भरे गए उत्तरों के साथ किसी प्रकार की छेड़छाड़ या बदलाव नहीं किया जा सकता है। भारत में भी कई प्रवेश परीक्षाओं व अन्य परीक्षाओं में ऑप्टिकल उत्तर पुस्तिकाओं के प्रयोग चलन में हैं।
बर्मा अभियान

दक्षिण-पूर्व एशिया में द्वितीय विश्वयुद्ध के समय जो प्रमुख युद्ध लड़ा गया उसमें ब्रिटिश साम्राज्य, चीन एक तरफ थे तो दूसरी तरफ थे जापान साम्राज्य, थाइलैण्ड और आजाद हिन्द फौज। अमेरिका, ब्रिटिश साम्राज्य का समर्थन कर रहा था।
गगनांचल

गगनांचल भारतीय सांस्कृतिक सम्बन्ध परिषद् नई दिल्ली से प्रकाशित की हिन्दी त्रैमासिक साहित्य पत्रिका है।
मदुरई विमानक्षेत्र

मदुरई विमानक्षेत्र  मदुरई में स्थित है। इसका ICAO कोडहै VOMD और IATA कोड है IXM। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक हाँ है। इसकी उड़ान पट्टी की लंबाई 5900 फी. है।
द जेंटलमैन

संक्षेप

विजय (चिरंजीवी) का एक छोटा सा अगरबत्ती का व्यवसाय है। जब वह इस में व्यस्त नहीं होता है, तो वह एक चोर है जो स्कूल बनाने और चलाने के लिए करोड़ पैसे चुराता है। वहाँ छात्र स्वतंत्र रूप से डॉक्टर, वकील इत्यादि बनने के लिए अध्ययन कर सकते हैं। परेश रावल के नेतृत्व में पुलिस हमेशा उसके पीछे लगी हुई है, लेकिन वह हमेशा छिप जाता है। 
अंत में, उसे चोर के रूप में पहचाना जाता है और फिर जूही चावला का चरित्र उससे सवाल करता है, जो उससे प्यार करती है। वह उसे बताता है कि उसका इरादा क्या है। क्योंकि वह मेडिकल स्कूल के लिए दान का भुगतान नहीं कर सका, उसके भाई (हरीश) और माँ ने एक साथ आत्महत्या कर ली थी। अंततः विजय को पकड़ा जाता है और दोषी ठहराया जाता है और जब उसे जेल से रिहा किया गया, तो उसका सपने का स्कूल खुलता है। वह जूही चावला से शादी करता है, जिसने लंबे समय तक उसके लिए इंतजार किया है।
1977 लेग मेसन टेनिस क्लासिक प्रतियोगिता

विजेता

गुलिरमो विलास ने  ब्रायन गॉटफ्राइड को 6-4, 7-5 से हराया।
उदयनारायण तिवारी

उदयनारायण तिवारी ( -- 28 जुलाई,1984) भारत के एक भाषावैज्ञानिक थे। हिन्दी साहित्य के इतिहास लेखन में जो ऐतिहासिक महत्व आचार्य रामचन्द्र शुक्ल का है, हिन्दी भाषा के ऐतिहासिक एवं तुलनात्मक अध्ययन के क्षेत्र में वही महत्व डॉ. उदयनारायण तिवारी का है। डॉ. तिवारी हिन्दी एवं अँगरेजी के अतिरिक्त संस्कृत, पालि, प्राकृत, अपभ्रंश, बंगला, अवेस्ता, पुरानी फारसी के भी विद्वान थे। वे अरबी, ग्रीक, लैटिन आदि भाषाओं के भी ज्ञाता थे।

जीवन परिचय

हिन्दी में एम.ए. करने के अनन्तर डॉ. तिवारी जी ने कलकत्ता विश्वविद्यालय से सन् 1939 ई. में पालि में तथा सन् 1941 में कम्परेटिव फिलॉलोजी में एम.ए. की उपाधियाँ प्राप्त कर ली थीं। अमेरिका में रहकर आधुनिक भाषा विज्ञान की पद्धति एवं प्रविधि को हृदयंगम कर 30 अगस्त 1959 को भारत लौटे। वे जुलाई 1971 तक जबलपुर विश्वविद्यालय के स्नातकोत्तर हिन्दी एवं भाषा विज्ञान विभाग के प्रोफेसर एवं अध्यक्ष पद पर आसीन रहे।
१७२३ ईसा पूर्व

१७२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रोमनागरी

रोमनागरी रोमन तथा देवनागरी का मिश्रित शब्द (en: Portmanteau; उच्चारण: पोर्टमेंटॉ) है। यह शब्द हिन्दी चिट्ठाकारों (ब्लॉगर्स) द्वारा प्रतिपादित किया गया था। यह चिट्ठाजगत में एक प्रचलित अपशब्द (स्लैंग) है। रोमनागरी का आशय है हिन्दी को रोमन लिपि में लिखना। उदाहरण के लिये :
mera desh bharat hai. hum sab bharatvashi hain, hindi hamari rashtrabhasha hai, hamen hindi bahut pasand hai.
इंटरनेट पर रोमनागरी आम तौर पर उनके द्वारा लिखी जाती है जो कि यूनिकोड हिन्दी टाइपिंग टूल्स से परिचित नहीं हैं अथवा इस बारे में पर्याप्त जानकारी नहीं रखते। कई बार ऐसे टूल आसानी से उपलब्ध न होने पर भी रोमनागरी का प्रयोग किया जाता है। इसके प्रयोग का दूसरा कारण है कुछ ऍप्लीकेशनों और इंटरनेट सेवाओं का यूनिकोड सपोर्ट न करना जिस वजह से रोमन हिन्दी में ही लिखना मजबूरी हो जाती है। इसके अलावा एसएमएस तथा चैटिंग में भी इसका प्रयोग बहुतायत से होता है।
रोमनागरी में लिखने से कुछ नुक्सान हैं जिनमें पहला तो यह कि पाठक को इसे पढ़ने में बहुत कठिनाई होती है। अक्षरों को जोड़-जोड़ कर मतलब समझना पड़ता है जिसमें बहुत समय लगता है। सारा जोर लिखे हुए को समझने में ही लगा रहता है जिससे इससे विषय पर ध्यान केंद्रित नहीं हो पाता। हाँ चैट में यह चल सकता है क्योंकि तब एक बार में एकाध लाइन लिखी जाती है जिसे पढ़ने में उतना समय नहीं लगता।
दूसरा यह हिन्दी का एक विकृत रूप है, कितनी ही कोशिश की जाए रोमन में हिन्दी को सही तरीके से नहीं लिखा जा सकता। इसके अतिरिक्त इस रूप में लिखने से हिन्दी की सुंदरता नष्ट हो जाती है। सर्च की दृष्टि से भी यह लाभदायक नहीं, क्योंकि रोमनागरी में लिखे गए पन्ने न तो अंग्रेजी सर्च में आएंगे न हिन्दी सर्च में।
चिट्ठाजगत में बहुत से लोगों का मत है कि या तो हिन्दी देवनागरी में लिखी जाए अन्यथा रोमन में लिखने से बेहतर है कि अंग्रेजी भाषा में ही लिखा जाए क्योंकि वह पढ़ने में भी आसान होती है और सुन्दर भी दिखती है। इसके अतिरिक्त एक अन्य कारण है रोमनागरी में न लिखने का। अब ऐसे फोनेटिक टाइपिंग टूल उपलब्ध हैं जिनसे रोमन वाली ही कुंजियों का प्रयोग करते हुए यूनिकोड हिन्दी में लिखा जा सकता है। अर्थात हिन्दी में लिखने के लिए टाइपिंग सीखने की जरुरत नहीं बस आप उपयुक्त टूल का प्रयोग कीजिए और रोमन वाली ही वर्तनी का प्रयोग करते हुए लिखिए वह खुद ही हिन्दी में छप जाएगा।

समाधान

वर्तमान में अधिकांश आधुनिक ऑपरेटिंग सिस्टम्स हिन्दी यूनिकोड फॉन्ट्स के साथ आते हैं पर फिर भी अगर प्रीलोडेड ना हों तो हिन्दी यूनिकोड फॉन्ट्स इंस्टॉल किये जा सकते हैं इसके अतिरिक्त ऐसे अनेक टूल्स हैं जो रोमन लिपि को सीधे ही हिन्दी में बदल देतें है अर्थात आप रोमन में टाइप करेंगे hello तो वह हेल्लो में लिख जायेगा। इस काम के लिए गूगल ने अनेक भाषाओं में अपने इनपुट टूल बनाये हैं जैसे कि हिन्दी के लिए हिन्दी इनपुट टूल। इसके अतिरिक्त देवनागरी से रोमनागरी परिवर्तन हेतु ई-पण्डित कन्वर्टर नामक औजार भी है।
मोलर सान्द्रता

मोलर सान्द्रता या मोलरता (Molar concentration या molarity) किसी विलयन में विलेय की मात्रा बताने वाला एक माप है जो विलयन के इकाई आयतन में विलेय की मात्रा बताता है। रसायन विज्ञान में मोलरता के उल्लेख की सबसे सामान्य इकाई  एक लीटर में उपस्थित मोलों की संख्या है। अतः इसकी इकाई मोल प्रति लीटर (mol/L) है।  १ मोल प्रति लीटर को प्रायः 1 M कहा जाता है। 

एक लीटर विलयन में किसी विलेय के मोलो की संख्या को मोलरता (Molarity) कहते है , इसे M से व्यक्त करते है।
मोलरता (M)   =   विलेय  पदार्थ  की  मोलों  में  संख्या  /  विलयन  का  आयतन  ( लीटर  में )
चूँकि विलेय पदार्थ के मोल (mol) = विलेय का ग्राम में भार / अणुभार
अतः मोलरता (M) = विलेय का ग्राम में भार / (अणुभार x विलयन का आयतन (लीटर में ))
नोट : मोलरता (Molarity) की इकाई (unit) मोल/लीटर (mol/L) होती है।
भारतीय नौसेनिक वायु स्टेशन बाज़

भारतीय नौसेनिक वायु स्टेशन बाज़ या आईएनएस बाज़ (अंग्रेज़ी: INS Baaz) भारत का पहला नौसेनिक वायु केंद्र (Naval Air Station) है, जिसे अण्डमान और निकोबार द्वीपसमूह में ग्रेट निकोबार द्वीप के कैंपबेल खाड़ी पर स्थापित किया गया है। यह स्टेशन अण्डमान और निकोबार कमान और भारतीय सैन्य बल की एक संयुक्त सेवा है। 
आईएनएस बाज़ भारतीय सैन्य बल का सर्वाधिक दक्षिणी वायु स्टेशन है। इस केंद्र की सहायता से मलक्का जलसंधि को सुरक्षित किया जा सकेगा। इसी स्टेशन द्वारा छः डिग्री चैनल, ग्रेट निकोबार और सुमात्रा के इण्डोनेशियाई द्वीप के बीच, की निगरानी का कार्य भी किया जा सकेगा।
चंद्रग्रहण

चंद्रग्रहण उस खगोलीय स्थिति को कहते है जब चंद्रमा पृथ्वी के ठीक पीछे उसकी प्रच्छाया में आ जाता है। ऐसा तभी हो सकता है जब सूर्य, पृथ्वी और चन्द्रमा इस क्रम में लगभग एक सीधी रेखा में अवस्थित हों। इस ज्यामितीय प्रतिबंध के कारण चंद्रग्रहण केवल पूर्णिमा को घटित हो सकता है। चंद्रग्रहण का प्रकार एवं अवधि चंद्र आसंधियों के सापेक्ष चंद्रमा की स्थिति पर निर्भर करते हैं। चांद के इस रूप को 'ब्लड मून' भी कहा जाता है। चंद्र ग्रहण शुरू होने के बाद ये पहले काले और फिर धीरे-धीरे सुर्ख लाल रंग में तब्दील होता है। 
किसी सूर्यग्रहण के विपरीत, जो कि पृथ्वी के एक अपेक्षाकृत छोटे भाग से ही दिख पाता है, चंद्रग्रहण को पृथ्वी के रात्रि पक्ष के किसी भी भाग से देखा जा सकता है। जहाँ चंद्रमा की छाया की लघुता के कारण सूर्यग्रहण किसी भी स्थान से केवल कुछ मिनटों तक ही दिखता है, वहीं चंद्रग्रहण की अवधि कुछ घंटों की होती है। इसके अतिरिक्त चंद्रग्रहण को, सूर्यग्रहण के विपरीत, आँखों के लिए बिना किसी विशेष सुरक्षा के देखा जा सकता है, क्योंकि चंद्रग्रहण की उज्ज्वलता पूर्ण चंद्र से भी कम होती है।
रघुनन्दन भट्टाचार्य

रघुनन्दन भट्टाचार्य (15वीं-16वीं शती) बंगाल के विधि-ग्रन्थों के रचनाकारों में प्रमुख थे। इनका जन्म नवद्बीप में हुआ था। पिता का नाम था हरिहर। बंगाल के प्रख्यात निबन्धकार। इन्होने 'स्मृतितत्व' नाम से २८ निबन्ध, तीर्थयात्राविधि आदि प्रयोगग्रन्थ आदि लिखे। बंगीय़ निबन्धाकार जीमूतवाहन (१२वीं शताब्दी) रचित बिख्यात 'दाय़भाग' नामक ग्रन्थ की टीका रचना की। स्मृतिशास्त्र में पाण्डित्य के कारण समग्र भारतबर्ष में 'स्मार्त भट्टाचार्य' नाम से प्रसिद्ध हुए। बहुत से निबन्ध और आलोचना करके तात्कालिक बंगीय़ हिन्दुसमाज के सामाजिक और धर्मसंक्रान्त बिषय में निर्देश दिया। उनकी स्मृतितत्व के टीकाकारों में अष्टादश शताब्दी के बांगाली काशीराम बाचस्पति प्रसिद्ध हैं।
लाल बाग

इतिहास

हैदर अली ने १७६० में इस उद्यान का निर्माण किया था, लेकिन उनके बेटे, टीपू सुल्तान ने, यह पूरा किया। १८७४ में, लाल बाग ४५ एकड़ (१८०.००० m२) के एक क्षेत्र था। १८८९में, ३० एकड़ कैमिकल्पेगोव्दा टॉवर के साथ रॉक और सिर्फ१८८ एकड़ जमीन की कुल करने के लिए इसे लाने रॉक नीचे पूर्वी हिस्से में अधिक १८९४ में ९४ एकड़ (७६०,००० m२) सहित१८९४ में १३ एकड़ जमीन है, जिसके बाद पूर्वी हिस्से में जोड़ा गया। लंदन के क्रिस्टल पैलेस पर मॉडलिंग ग्लास हाउस के लिए नींव का पत्थर, ३० नवम्बर '१८९८ पर रखी गई थी ? ' प्रिंस अल्बर्ट विक्टर और जॉन कैमरून, लालबाग के तत्कालीन अधीक्षक बनाया गया था | .

अवलोकन

उद्यान दक्षिण बेंगलुरू में स्थित है - (लगभग १ किमी² . ९७१,००० वर्ग मीटर) लाल बाग एक २४० एकड़ में है। उद्यान में वनस्पतियों के 1,000 से अधिक प्रजातियां पायी जाती हैं। उद्यान में वनस्पतियों के १०० साल से अधिक पुराने पेड़ पायी जाती हैं।. सिंचाई के लिए एक जटिल पानी प्रणाली के साथ, इस उद्यान में लॉन, फूल, कमल पूल और फव्वारे भी, बनाए गए हैं। लाल बाग के चार द्वार हैं। पश्चिमी गेट, पूर्वी गेट- जो एक चौड़ी सड़क है और पार्किंग वाहनों के लिए एक आदर्श स्थान है। दक्षिणी गेट - यह गेट लालबाग रोड और एमटीआर के बगल के पास है। एवं उत्तरी गेट - यह एक काफी व्यापक और बड़ा सड़क है। लाल बाग में कई महत्वपूर्ण कार्य, प्रदर्शनियों, कार्यशालाओं और अन्य कार्यक्रमों को समय-समय पर यहां आयोजित किया जाता है।

पर्यटन और पर्यावरण के विकास

लाल बाग साल भर प्रातः ६ बजे से सांय ७ बजे तक खुला रहता है। स्कूली बच्चों और विकलांग के लिए प्रवेश पूरे दिन नि: शुल्क है। गणतंत्र दिवस और स्वतंत्रता दिवस हर साल आयोजित की जाती हैं। एंट्री फीस रुपये हैं। ४० / - (सप्ताहांत और सार्वजनिक छुट्टियों पर - रुपये ५०/ -) और १२ साल के कम उम्र के बच्चों, रुपये के लिए १० /- है। शो में मुख्य रूप से कर्नाटक, पारंपरिक वेशभूषा और संगीत वाद्ययंत्र के सांस्कृतिक लोकगीत को दर्शाया जाता है। यह स्मारक ३००० करोड़ वर्षीय प्रायद्वीपीय ऐसे चट्टान संबंधी चट्टानों से बना है जो लाल बाग पहाड़ी पर भारतीय भूवैज्ञानिक सर्वेक्षण द्वारा नामित किया गया है।
चैत्र कृष्ण एकादशी

चैत्र कृष्ण एकादशी भारतीय पंचांग  के अनुसार प्रथम माह की छब्बीसवी तिथि है, वर्षान्त में अभी ३३४ तिथियाँ अवशिष्ट हैं।
रेस (२००८ फ़िल्म)

पटकथा

आरडी (अनिल कपूर) अपनी आवाज़ में चार आदमियों से परिचय करवाता है: रणवीर सिंह (सैफ़ अली खान) अपने पिता द्वारा आरम्भ किया गया व्यापार सफलतापूर्वक चला रहा है। उसका छोटा भाई राजीव सिंह (अक्षय खन्ना) रणवीर के विपरीत आलसी और शराबी है। रणवीर भावी मॉडल सोनिया (बिपासा बसु) के साथ डेटिंग करता है, जबकि अपनी व्यक्तिगत सहायिका सोफ़िया (कैटरिना कैफ़) गुप्त रूप से उसके साथ प्यार करती है। रणवीर भी अपने चीर-प्रतिद्वन्द्वी कबीर (दिलीप ताहिल) के साथ तीव्र प्रतिस्पर्धा में है। फ़िल्म की शुरुआत एक कार दुर्घटना से आरम्भ होती है जो हत्या के उद्देश्य से किया जाता है जिसमें रणवीर बाल-बाल बच जाता है। जब रणवीर उसके घुड़सवार के कबीर के साथ घूसख़ोर के कारण दौड़ में हार जाता है तो घुड़स्वार की कार को बम से उड़ाकर उसे मार देता है और अपने आप को क्रूर व्यापारी प्रदर्शित करता है।
माघ शुक्ल नवमी

माघ शुक्ल नवमी भारतीय पंचांग  के अनुसार ग्यारहवें माह की नौवी तिथि है, वर्षान्त में अभी ५१ तिथियाँ अवशिष्ट हैं।
एयर अम्ब्रेला

एयर अम्ब्रेला को अदृश्य छाता या हवा छाता भी कहा जाता है। यह एक इलेक्ट्रॉनिक छाता होता है जिसका प्रयोग बारिश से बचने के लिए किया जाता है। इस छाते के ऊपरी सिरे कुछ चौड़े होते हैं जिससे हवा की फुहारें तेजी से निकलती है। यह तेज हवा बारिश की बूँदों को दूर फेकती है। इस छाते के निचले सिरे पर स्विच होता है जिसका सम्बन्ध मोटर और कंट्रोलर से होता है।
२१६८ ईसा पूर्व

२१६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फॉरेंसिक भूगर्भशास्त्र

फॉरेंसिक भूगर्भशास्त्र एक अध्ययन है सबूतों का जैसे कि खनिज, तेल, पेट्रोलियम , और अन्य सामग्री से संबंधित सबूत जो पृथ्वी में पाए जाते है, जो कानूनी प्रणाली द्वारा उठाए गए सवालों का जवाब देने के लिए इस्तेमाल किए जाते है। सन १९७५ मे रे मरे और साथी रटगर्स विश्वविद्यालय के प्रोफेसर जॉन टेडरो ने फॉरेंसिक भूगर्भशास्त्र को प्रकाशित किया था। अब २००८ मे अलास्त्रीर रुफ्फेल्ल और जेनिफर म्च्किंले, दोनों कुईंस यूनिवर्सिटी बेलफ़ास्ट, UK के भू-फॉरेंसिक को प्रकाशित किया।  २०१२ मे, एलिसा बेर्ग्स्लिएन, सनी भैंस राज्य में , एक सामान्य पाठ्यपुस्तक विषय पर फोरेंसिक जियोसाइंस के लिए एक परिचय प्रकाशित किया।
प्रायश्चित्त

हिन्दू धर्म में, प्रायश्चित्त शास्त्रानुसार विहित वह कृत्य है जिसके करने से मनुष्य के पाप छूट जाते हैं। दूसरे शब्दों में, जिस अनुष्ठान के द्वारा किए हुए पाप का निश्चित रूप से शोधन हो उसे प्रायश्चित्त कहते हैं। जैसे क्षार से वस्त्र की शुद्धि होती है वैसे ही प्रायश्चित्त से पापी की शुद्धि होती है।
धर्म की व्याख्या करते हुए जैमिनि ने बतलाया है कि वेद द्वारा विहित धर्म एवं उससे विरुद्ध अधर्म है। धर्म के आचरण से पुण्य तथा अधर्म के आचरण से पाप होता है। पुण्य से इष्टसाधन एवं पाप से अनिष्ट की प्राप्ति होती है। शास्त्रों में भिन्न भिन्न प्रकार के कृत्यों का विधान है। किसी पाप में व्रत का, किसी में दान का, किसी मे व्रत और दान दोनों का विधान है। लोक में भी समाज के नियमविरुद्ध कोई काम करने पर मनुष्य को समाज द्वारा निर्धारित कुछ कर्म करने पड़ते हैं जिससे वह समाज में पुनः व्यवहार योग्य होता है। इस प्रकार के कृत्यों को भी प्रायश्चित कहते हैं।

जैन धर्म में प्राय्श्चित्त

जैन धर्म मतानुसार ९ प्रकार के कृत्य (प्रायश्चित्त) बताये गये हैं जिनके करने से पाप की निवृत्ति होती है— (१) आलोचन, (२) प्रतिक्रमण, (३) आलोचन प्रतिक्रमण, (४) विवेक, (५) व्युत्सगँ, (६) तप, (७) छेद, (८) परिहार, (९) उपस्थान और (१०) दोष।

ईसाई धर्म में प्रायश्चित्त

जिन कार्यों द्वारा मनुष्य पापाचरण के लिए खेद प्रकट करता है तथा ईश्वर से क्षमा माँगता है, उन्हें प्रायश्चित्त कहा जाता है। बाइबिल के पूर्वार्ध में बहुत से स्थलों पर यहूदियों में प्रचलित प्रायश्चित्त के इन कार्यों का उल्लेख हैं - उपवास, विलाप, अपने पापों की स्वीकारोक्ति, शोक के वस्त्र धारण करना, राख में बैठना आदि।
ईसाइयों का विश्वास है कि ईसा ने क्रूस पर मरकर मनुष्य जाति के सब पापों के लिए प्रायश्चित्त किया है। किंतु ईसा के प्रायश्चित्त से लाभ उठाने के लिए तथा पापक्षमा की प्राप्ति के लिए प्रत्येक मनुष्य को व्यक्तिगत प्रायश्चित्त भी करना चाहिए। ईसाई चर्च की प्रारंभिक शताब्दियों में प्रायश्चित्त को अत्यधिक महत्व दिया जाता था। बपतिस्मा के बाद जब कोई ईसाई किसी घोर पाप का अपराधी बन जाता था तो विशप के सामने अपना पाप स्वीकार करने के बाद उसे काफी समय तक प्रायश्चित्त करना पड़ता था - पश्चात्ताप के विशेष कपड़े पहनकर उसे पूजा के समय गिरजाघर की एक अलग जगह पर रहना पड़ता था इसके अतिरिक्त उसे उपवास प्रायश्चित्त के कार्य भी पूरे करने पड़ते थे। अंत में उसे क्षमा मिलती थी और वह फिर यूखारिस्ट संस्कार में सम्मिलित हो सकता था। बारंबार पापस्वीकरण संस्कार ग्रहण करने की प्रथा जब फैलने लगी प्रायश्चित्त को कम कर दिया गया और पश्चात्ताप को अधिक महत्व दिया जाने लगा। प्रायश्चित्त के रूप में विशेषकर उपवास, भिक्षादान तथा प्रार्थनाएँ करने का आदेश दिया जाता था। आजकल पापस्वीकरण संस्कार के समय पश्चात्तापी को प्राय: कुछ निश्चित प्रार्थनाएँ करने के लिए कहा जाता है।
कुजुल कडफिसेस

कुजुल कडफिसेस (Κοζουλου Καδφιζου, Kujula Kadphises) एक कुषाण राजकुंवर था जिसने पहली सदी ईसवी में युएझ़ी परिसंघ को संगठित किया और पहला कुषाण सम्राट बना। अफ़ग़ानिस्तान के बग़लान प्रान्त में सुर्ख़ कोतल नामक पुरातन स्थल में पाए गए रबातक शिलालेख के अनुसार कुजुल कडफिसेस प्रसिद्ध कुषाण सम्राट कनिष्क का पड़-दादा था। कुजुल के सिक्कों पर अक्सर खरोष्ठी और यूनानी लिपि मिलती है।
शीराज़ा डोगरी

शीराज़ा डोगरी एक द्विमासिक साहित्यिक पत्रिका है जो डोगरी भाषा में जम्मू व कश्मीर में छपती है। इसे जम्मू व कश्मीर कला, संस्कृति व भाषा अकादेमी प्रकाशित करती है। इसे १९६४ में एक छहमासिक पत्रिका (यानि वर्ष में दो बार) के रूप में शुरू किया गया था लेकिन १९७० में इसकी प्रकाशन-गति बढ़ाकर त्रिमासिक और फिर १९७९ में हर दो महीनों में एक अंक कर दी गई।
द्वितीय सप्तचोटी

पर्वतारोहण में द्वितीय सप्तचोटी या सप्त द्वितीय शिखर (Seven Second Summits) पृथ्वी के सातों महाद्वीपों में प्रत्येक में स्थित सप्तचोटीके बाद दूसरे सबसे ऊँचे शिखर के समूह को कहते हैं। उदाहरण के लिये ऍवरेस्ट एशिया का सबसे ऊँचा पर्वत है इसलिए वह इस सूची में शामिल नहीं है। के२ एशिया का द्वितीय सबसे ऊँचा पर्वत है और वह द्वितीय सप्तचोटी सूची का सदस्य है।
कुवैत की जनसांख्यिकी

कुवैत पश्चिम एशिया में स्थित एक संप्रभु अरब अमीरात है, जिसकी सीमा उत्तर में सउदी अरब और उत्तर और पश्चिम में इराक से मिलती है। उत्तर से लेकर दक्षिण तक की अधिकतम दूरी 200 किमी (120 मील) और पूर्व से लेकर पश्चिम तक की दूरी 170 किमी (110 मील) है। कुवैत एक अरबी शब्द है, जिसका अर्थ है 'पानी के करीब एक महल'। करीबन 30 लाख की जनसंख्या वाले इस संवैधानिक राजशाही वाले देश में संसदीय व्यवस्था वाली सरकार है।
कुवैत की कुल जनसंख्या का 28% -32% का गठन करने वाले कुवैत के कुल कुवैत के लगभग 70% के लिए प्रवासी खाते है। सरकार और कुवैती नागरिक एक समस्या होने के लिए प्रवासी (जो 970 के दशक के मध्य से तुलनात्मक रूप से स्थिर रहे हैं) पर विचार करते हैं, और 2016 में निर्वासन की संख्या में वृद्धि हुई। कुवैत में छह गवर्नर होते हैं: हवल्ली, असिमह (राजधानी), फरवानिया, जहांरा, अहमदी और मुबारक अल-कबीर। कुछ कुवैती लोग ऐसे लोग हैं जिन्हें कुवैती नागरिकता दी गई है।
भानगढ़ दुर्ग

परिचय

भानगढ़ किला सत्रहवीं शताब्‍दी में बनवाया गया था। इस किले का निर्माण मान सिंह के छोटे भाई राजा माधो सिंह ने करावाया था। राजा माधो सिंह उस समय अकबर के सेना में जनरल के पद पर तैनात थे। उस समय भानगड़ की जनसंख्‍या तकरीबन 10,000 थी। भानगढ़ अल्‍वार जिले में स्थित एक शानदार किला है जो कि बहुत ही विशाल आकार में तैयार किया गया है।
चारो तरफ से पहाड़ों से घिरे इस किले में बेहतरीन शिल्‍पकलाओ का प्रयोग किया गया है। इसके अलावा इस किले में भगवान शिव, हनुमान आदी के बेहतरीन और अति प्राचिन मंदिर विध्‍यमान है। इस किले में कुल पांच द्वार हैं और साथ साथ एक मुख्‍य दीवार है। इस किले में दृण और मजबूत पत्‍थरों का प्रयोग किया गया है जो अति प्राचिन काल से अपने यथा स्थिती में पड़े हुये हैं।
फिलहाल इस किले की देख रेख भारत सरकार द्वारा की जाती है। किले के चारों तरफ भारतीय पुरातत्व सर्वेक्षण (एएसआई) की टीम मौजूद रहती हैं। पुरातत्व विभाग द्वारा सूर्यास्‍त के बाद इस क्षेत्र में किसी भी व्‍यक्ति के रूकने की मनाही है।
मेहराबाद हवाई अड्डा

यह एक प्रमुख हवाई अड्डा हैं।
प्रत्यक्ष बिक्री

आधुनिक डायरेक्ट सेलिंग (प्रत्यक्ष बिक्री) के अंतर्गत ऐसी बिक्रियाँ आतीं हैं जो पार्टी योजना, एक एक करके प्रदर्शन और अन्य व्यक्तिगत संपर्क व्यवस्था या अंतर्जाल के द्वारा की जातीं हैं। कुछ सूत्रों से ज्ञात होता है कि डायरेक्ट सेलिंग या प्रत्यक्ष बिक्री सीधा व्यक्तिगत प्रदर्शन, प्रस्तुति, उत्पादों या सेवाओं अथवा दोनों की बिक्री अपने घर परिवार के तथा परिचितों से करना है। एफटीसी के अनुसार प्रत्यक्ष बिक्री एक ऐसी विधि है जो व्यक्ति से व्यक्ति बिक्री पर निर्धारित है। यह रीटेल से अलग सोशल मीडिया के द्वारा या विक्रयकर्ता के द्वारा की जाती है। प्रत्यक्ष बिक्री दो प्रकार के व्यावसायिक प्रारूपों में कार्य करत है: सिंगल लेवल मार्केटिंग जहाँ एक डायरेक्ट सेलर कंपनी का सामान क्रय या विक्रय करके पैसे कमा सकता है या मल्टी लेवल मार्केटिंग (नेटवर्क मार्केटिंग या व्यक्ति दर व्यक्ति मार्केटिंग) जिसमें वह सामान क्रय विक्रय तथा नए डायरेक्ट सेलर्स को लाकर और उनके क्रय विक्रय पर भी पैसा कमा सकता है। डायरेक्ट सेलिंग व्यवसाय में भारत में अपार संभावनाएं हैं। पूरे दुनियाभर में भारत प्रत्यक्ष बिक्री के मामले में ११वें पायदान पर तथा इससे प्राप्त राजस्व के मामले में २३ वें स्थान पर है। २००८-०९ के सर्वे के अनुसार यह व्यवसाय ३३३०० मिलियन का था। व्यवसाय को पारदर्शी बनाने हेतु इण्डियन डायरेक्ट सेलिंग असोसिएशन का भी निर्माण हुआ जिसमें कुछ कम्पनियां सम्मिलित हैं। साथ ही सितंबर २०१६ में भारतीय राजपत्र में प्रत्यक्ष बिक्री के नियमों का लेखन भी हुआ।
.tr

.tr, तुर्की के लिए इंटरनेट देश-कोड शीर्ष-स्तरीय डोमेन है।
डॉक्टर स्ट्रेंज (फिल्म)

सारांश

डॉक्टर स्ट्रैंज, दुनिया के शीर्ष  न्यूरोसर्जन, जिसका कैरियर एक कार दुर्घटना मे खत्म हो जाता है, वह अपने आप को ठीक करने कि यात्रा पे निकलता है, जहां वह एंसियेंट वन से मिलता है, जो बाद में रहस्यवादी कला में स्ट्रेंज की संरक्षक बन जाता है।

प्रदर्शन

डॉक्टर स्ट्रैंज 13 अक्टूबर, 2016 को हांगकांग में विश्व प्रीमियर आयोजित हुआ। फिल्म 25 अक्टूबर, 2016 को ब्रिटेन में रिलीज हुई, और उत्तरी अमेरिका में 4 नवंबर, 3 डी और आईमैक्स 3 डी में। यह फिल्म लॉस एंजिल्स में 28 अक्टूबर, 2016 को ईडब्ल्यू PopFest पर दिखाइ गई। यह फिल्म पहले आठ जुलाई 2016 को रिलीज होने वाली थी , जो आख़िरकार बाद में पुष्टि हुआ कि फिल्म की रिलीज की तारीख का बढ़ा दी गई है।

भविष्य

अप्रैल 16 में, सह-लेखक कारगिल ने कहा कि मार्वल उसके पास से फिल्म के लिए कुछ प्रारंभिक विचारों को महसूस किया और डेिक्सन "अजीब चीजें" कि एक मूल कहानी में सुविधा के लिए चरित्र के साथ जुड़े का बहुत अधिक प्रकाश डाला है, लेकिन इन दोनों ने इसे संभावित भविष्य की फिल्मों के लिए रखा।
हिन्दू धर्म और सिख धर्म

हिन्दू धर्म और सिख धर्म दोनों मूलतः भारत की धरती से निकले धर्म हैं। हिन्दू धर्म एक अति प्राचीन (अनादि) धर्म है जो कई हजार वर्षों के विकास का मार्ग तय करके आया है। सिख धर्म की स्थापना १५वीं शताब्दी में गुरु नानक ने की जब भारत पर मुगलों का अधिकार था।
दोनों धर्मों में बहुत सी बातें और दर्शन समान हैं, जैसे कर्म, धर्म, मुक्ति, माया, संसार आदि। मुगल काल में राजा के तलवार के बल से हिन्दुओं को जबरन मुसलमान बनाया जा रहा था, उस समय सिख धर्म इस अत्याचार के विरोध में खड़ा हुआ। गुरु नानक पहले व्यक्ति थे जिन्होने बाबर के विरुद्ध आवाज उठायी थी। सिख लहर मे समाज के दबे कूचले (दलित) या अपने धर्म से नाखुश लोगो बड़ी संखिया मे शामिल हुऐ,जिसमें हिन्दू धर्म के लोग भी शामिल थे ।
आकाशीय हेडेंड

आकाशीय हेडेंड (Headend in the Sky या HITS) ऐसा प्लेटफार्म है जिसके तहत ऑपरेटर विभिन्न प्रसारकों के उपग्रहों से सीधे अपलिंक कर सके और उनके टीवी चैनल डिजिटल रूप में ग्राहकों तक पहुंच जाय़। भारत सरकार ने 12 नवम्बर को इस निति को मंजूरी दी। इससे केबल ऑपरेटरों को डिजिटल प्लेटफार्म मिल सकेगा। साथ ही इनमें प्रतिस्पर्धा बढ़ने से प्रसारण की दर भी कम हो सकते हैं।

ऑपरेटरों के लिए

हिट्स प्रौद्योगिकी अपनाने से केबल ऑपरेटरों की पूंजीगत लागत व उनकी परिचालन लागत में भारी कमी आएगी। डिजिटल प्रसारण होने से ग्राहकों को भी बेहतर प्रसारण का लाभ मिल सकेगा।

ग्राहकों के लिए

हिट्स सेवा प्रदाताओं की पहुंच पूरे देशभर में होगी। इसलिए सेट टॉप बॉक्स (एसटीबी) की मांग बढ़ेगी। इससे सेट टॉप बॉक्स की कीमतों में कमी आएगी। हिट्स के ग्राहक को देशभर में कहीं भी स्थानांतरित होने पर सेट टॉप बॉक्स नहीं बदलना पड़ेगा। इसके लिए उसे नई जगह पर आसानी से हिट्स से जुड़ा ऑपरेटर मिल जाएगा। डिजिटल प्रसारण होने से ऑपरेटर ग्राहकों को अधिक चैनल दिखा सकेंगे